jkorsvik/nowiki_second_scrape_merged huggingface dataset:
Kvinner i for store herreskjorter

Kvinner i for store herreskjorter er en norsk spillefilm regissert av Yngvild Sve Flikke. Den hadde norgespremiere i mars 2015. Filmen er fritt basert på Gunnhild Øyehaugs roman Vente, blinke.
For filmen vant Anne Krigsvoll Amandaprisen 2015 og Kanonprisen 2015 i klassen beste birolle.


== Handling ==
Kvinner i for store herreskjorter handler om tre kvinner og deres ulike tilværelser. Litteraturstudenten Sigrid forelsker seg i den tyve år eldre suksessforfatteren Kåre Tryvle. Trine er en utagerende performancekunstner som har prioritert karriere framfor å få barn, og det passer derfor svært dårlig at hun er blitt gravid med en fraværende kurator. Heldigvis møter hun trelastarbeideren Agnes, en forfatter med skrivesperre på førtiende året, som frykter at hun snart skal dø og derfor ønsker å kontakte sin bortadopterte sønn. Noe de tre kvinnene har til felles er at de famler i blinde på jakt etter seg selv og lykken. 


== Rolleliste ==
Sigrid Auge - Inga Ibsdotter Lilleaas
Kåre Tryvle - Hallvard Holmen
Trine Jung – Henriette Steenstrup
Agnes Kalvatn – Anne Krigsvoll
Wanda Ås – Ingrid Bolsø Berdal
Magnus – Andreas Ven Langø


== Priser og nominasjoner ==
Amandaprisen 2015:Beste kvinnelige birolle – Anne Krigsvoll
Nominert i klassen beste kvinnelige skuespiller – Inga Ibsdotter Lilleaas
Nominert i klassen beste mannlige birolle – Hallvard Holmen
Nominert i klassen beste manus – Gunnhild Øyehaug og Yngvild Sve Flikke
Kanonprisen 2015:Beste birolle – Anne Krigsvoll
Nominert i klassen beste kvinnelige hovedrolle – Inga Ibsdotter Lilleaas
Nominert i klassen beste produksjonsdesign – Tuva Hølmebakk


== Referanser ==


== Eksterne lenker ==
(en) Kvinner i for store herreskjorter på Internet Movie Database 
(da) Kvinner i for store herreskjorter i Danmark Nationale Filminstitut 
(fr) Kvinner i for store herreskjorter på Allociné 
http://www.motlys.com/kvinner-i-for-store-herreskjorter/
http://www.filmweb.no/film/article1194349.ece
http://montages.no/2015/03/analysen-kvinner-i-for-store-herreskjorter-2015/
Inside the Whore

Inside the Whore er en norsk spillefilm som hadde premiere i 2011. Den er en fiktiv dokumentarfilm og skrekkfilm i grindhouse-sjangeren. Filmen ble regissert av Reinert Kiil, som også hadde skrevet manus og produsert filmen gjennom sitt eget selskap Kiil Productions. Han spilte også selv rollen som regissør i filmen. Tittelen er engelsk, og kan oversettes som «På innsiden av hora»


== Handling ==
Inside the Whore fremstilles som en bak scenen-dokumentar. Et filmteam skal lage en oppfølger til den fiktive filmen Hora, som skal ha hatt premiere i 2009. Regissør «Reinert Kiil» (som spilles av Reinert Kiil selv) og kameramann «Vidar Olsen» (Kim Sønderholm) vil skape tidenes mest groteske og virkelighetsnære film. Underveis i opptakene blir det klart at det er noe som ikke stemmer. Regissøren begynner å miste grepet, og skuespillerne begynner å bli redde. I filmen skildres det hvor langt noen er villig til å gå for å prøve å skape den mest groteske og virkelighetsnære filmen noensinne.


== Rolleliste ==
Susanne Estelle som «Susanne Estelle»
Anniken Mjelde Sjo som  «Anniken»
Torgrim Ødegård som  «Torgrim»
Linn Cathrine Sonflå som  «Silje»
Jørgen Langhelle som  «Medietilsynet»
Vegar Hoel som  «distributør»


== Eksterne lenker ==
«Inside the Whore», Filmweb
(en) Inside the Whore på Internet Movie Database 
(no) Inside the Whore hos Filmfront
Mook en Middelaar

Mook en Middelaar (limburgsk: Mook en Middelar) er en kommune helt nord i den nederlandske provinsen Limburg.


== Referanser ==


== Eksterne lenker ==
Offisielt nettsted 
Offisielt nettsted 
(en) Mook en Middelaar – kategori av bilder, video eller lyd på Commons
Ogygoptynx wetmorei

Ogygoptynx wetmorei(†) (fossil) er (per 2016) det eldste kjente beviset i verden som ubestridelig er etter en ugle. Funnet ble gjort i 1976 og stammer deportiver i Mason Pocket i La Plata County, Colorado, USA. Fossilene ble funnet i et lag som er omkring 61,7–56,8 millioner år gammelt og viser et ugle med lange ekstremiteter.Da arten ble oppdaget så den ut til å representere en ny gruppe med fugler. Detaljerte sammenligninger med andre fugler fra paleocen funnet i Colorado, demonstrerer med all mulig tydelighet at det er snakk om en art som er distinkt fra alle nordamerikansk protougler (Protostrigidae) og alle europeiske ugler fra paleogen Den er trolig en mellomform av moderne Strigidae (uglefamilien) og Tytonidae (tårnuglefamilien). Slekten Ogygoptynx er plassert i den monotypiske familien Ogygoptyngidae, som ifølge Rich & Bohaska (1981) tilhører Strigiformes, er (ifølge Fossilworks) søstergruppen til Bradycnemidae, Heterostrigidae, Protostrigidae, Sophiornithidae, Strigidae og Tytonidae.
På grunn av dateringen har O. wetmorei vesentlig komplisert forståelsen av uglenes tidlige evolusjon, fordi den virker å være mer moderne anatomisk enn fossile funn av ugler som er betydelig yngre. Funnet reiser derfor mange spørsmål om uglenes opprinnelse.


== Referanser ==


== Eksterne lenker ==
(en) Ogygoptynx wetmorei i Global Biodiversity Information Facility 
(en) Ogygoptynx wetmorei hos Fossilworks
Nederweert

Nederweert (limburgsk: Ni-jwieërt) er en kommune og et tettsted i den nederlandske provinsen Limburg.


== Referanser ==


== Eksterne lenker ==
Offisielt nettsted 
Offisielt nettsted 
(en) Nederweert – kategori av bilder, video eller lyd på Commons
Nuth

Nuth er en kommune og et tettsted i den sørlige delen av den nederlandske provinsen Limburg.


== Referanser ==


== Eksterne lenker ==
(nl) Offisielt nettsted 
(en) Nuth – kategori av bilder, video eller lyd på Commons
Kersti Kaljulaid

Kersti Kaljulaid (født 30. desember 1969) er en estisk økonom og liberalkonservativ politiker som fra 10. oktober 2016 til 11. oktober 2021 var Estlands femte president. Hun er det første kvinnelige statsoverhodet i Estland siden landet ble uavhengig i 1918. Hun ble også den yngste som har vært president i landet, i en alder av 46.Hun har hatt en rekke ledende stillinger i næringslivet, og var økonomisk rådgiver for Estlands statsminister Mart Laar fra 1999 og 2002. Da Estland ble medlem av EU i 2004, ble Kaljulaid oppnevnt som Estlands representant i Revisjonsretten. Hun satt der frem til hun ble Estlands president i 2016.


== Referanser ==
Maddie Ziegler

Madison «Maddie» Nicole Ziegler (født 30. september 2002 i Pittsburgh, Pennsylvania) er en amerikansk danser, skuespiller og modell. Hun ble først kjent for å vises i Lifetime reality show Dance Moms fra 2011, i sesong 1 (i en alder av 8) fram til 2016. Hun sluttet i programmet i sesong 6 fordi hun fikk for mange jobber.  
Fra 2014 til 2016 fikk hun større berømmelse for hovedrollen i fem musikkvideoer av Sia, inkludert «Chandelier» og «Elastic Heart» som samlet sett har tiltrukket mer enn 2,5 milliarder visninger på YouTube. Hun har også hatt gjesteroller i ulike show som Nicky, Ricky, Dicky and Dawn, Drop Dead Diva, Austin og Ally og Pretty Little Liars. Hun har danset på TV-programmer og på konserter. Hun har vært modell for blant annet Capezio, Ralph Lauren og Target. 
Maddie har spilt i filmen The Book of Henry som en av hovedrollene i filmen. 
Maddie har blitt kåret som årets danser to ganger i Teen Choice Awards. Hun ble slått av Chloe Lukasiak et år. Chloe danset også på showet Dance Moms med Maddie.
Ziegler ble kåret av Time Magazine som en av de «30 mest innflytelsesrike tenåringer i 2015».
Ziegler var en dommer i 2016-sesongen av So You Think You Can Dance: The Next Generation. 
Foreldrene hennes er Melissa Ziegler-Gisoni og Kurt Ziegler. Hun er av polsk, tysk og italiensk avstamning. Foreldrene hennes skilte seg i 2011. I 2013 giftet Melissa seg med Greg Gisoni.
Maddie Ziegler har en yngre søster, Mackenzie Ziegler (født 4. juni 2004), som er danser og sanger. Maddie og Mackenzie har vært et aktivt medlem av Abby Lee Dance Company siden de var små. De ble trent av Abby Lee Miller. Maddie ble sett på som favoritten til Abby Lee.


== Eksterne lenker ==
(en) Maddie Ziegler på Internet Movie Database 
(fr) Maddie Ziegler på Allociné 
(en) Maddie Ziegler på AllMovie 
(en) Maddie Ziegler hos Rotten Tomatoes 
(en) Maddie Ziegler hos The Movie Database 
(en) Maddie Ziegler hos Behind The Voice Actors
Sittard-Geleen

Sittard-Geleen er en kommune sentralt i den nederlandske provinsen Limburg. Administrasjonssenteret ligger i byen Sittard. Kommunen Sittard-Geleen ble dannet den 27. januar 2005 ved en sammenslåing av kommunene Sittard, Geleen og Born.


== Referanser ==


== Eksterne lenker ==
Offisielt nettsted 
Offisielt nettsted 
(en) Sittard-Geleen – kategori av bilder, video eller lyd på Commons
Pülümür

Pülümür er en by med 3 258 innbyggere (2015) i den tyrkiske provinsen Tunceli. Den ligger nord for Yayladere og Kiğı, sør for Tercan, Üzümlü og Erzincan; vest for Yedisu, og øst for Ovacık.


== Referanser ==
Ovacık (Tunceli)

Ovacık er en by med 6 438 innbyggere (2015) i den tyrkiske provinsen Tunceli. Den ligger nord for Hozat og Tunceli, sør for Kemah og Erzincan, vest for Kemaliye og øst for Pülümür.


== Referanser ==
Hozat

Hozat er en by med 6 988 innbyggere (2015) i den tyrkiske provinsen Tunceli. Den ligger nord for Pertek, sør for Ovacık, vest for Tunceli og øst for Çemişgezek.


== Referanser ==
Pertek

Pertek er en by med 11 466 innbyggere (2015) i den tyrkiske provinsen Tunceli. Den ligger nord for Kovancılar og Elazığ, sør for Hozat og Tunceli, vest for Mazgirt og øst for Çemişgezek.


== Referanser ==
Egypt under Paralympiske sommerleker 1976

Egypt deltok under Paralympiske sommerleker 1976 i Toronto i Canada.Før lekene Toronto 1976 hadde ikke Egypt vunnet noen medaljer fra sommerlekene i 1972 som var første gang nasjonen deltok.


== Referanser ==
Sultanfjellene

Sultanfjellene (tyrkisk Sultan Dağları) er en kort fjellkjede vest i sentrale Anatolia i Tyrkia.
Den er ca. 90 km lang med retning fra nordvest til sørøst, og den høyeste toppen er Gelincikana Tepesi på 2610 moh. Fjellene ligger for det meste i provinsene Afyonkarahisar og Konya, men sørvestskråningen går inn i Isparta. Store innsjøer uten avløp til havet ligger på begge sider, Ebersjøen og Akşehirsjøen i nordøst og Beyşehirsjøen og Eğirdirsjøen i sørvest.
Klimaet er ganske fuktig med en årsnedbør på 450–1300 mm og en årlig gjennomsnittstemperatur på 14–26 °C. Fjellene er dekket av skoger som består av svartfuru, libanonseder, middelhavseiner, hassel og barlind. Det er også noen andre  furu- og eikearter, blant annet Quercus vulcanica, som er endemisk for Tyrkia. Det er funnet 29 arter av krypdyr og amfibier og 34 arter av storsopper.


== Kilder ==
M. Afsar og C.V. Tok (2011). «The herpetofauna of the Sultan Mountains (Afyon-Konya-Isparta), Turkey». Turk. J. Zool. 35 (4): 491–501. ISSN 1303-6114. doi:10.3906/zoo-0908-5. 
M. Oskay og F. Kalyoncu (2006). «Contribution to the macrofungi flora of Sultan Mountain, Turkey» (PDF). International Journal of Science & Technology. 1 (1): 7–10. Arkivert fra originalen (PDF) 5. oktober 2016.
Çemişgezek

Pülümür er en by med 7 709 innbyggere (2015) i den tyrkiske provinsen Tunceli. Den ligger nord for Keban, nordøst for Ağın, sørøst for Kemaliye og øst for Pertek og Hozat.


== Referanser ==
Etiopia under Paralympiske sommerleker 1976

Etiopia deltok under Paralympiske sommerleker 1976 i Toronto i Canada.Før lekene i Toronto 1976 hadde ikke Etiopia vunnet noen medaljer fra sommerlekene i 1968 som var første gang nasjonen deltok.


== Referanser ==
Arvid Sjødin

Arvid Magne Sjødin (født 1953) er en norsk forsvarsadvokat.Han var elev ved Stavanger katedralskole og ble cand.jur. i 1985. Han grunnla Advokatsamarbeidet Sjødin, Meling & Co sammen med Brynjar Meling.Sjødin har blant annet vært forsvarer for Birgitte Tengs' fetter. Sjødin er også advokat for Viggo Kristiansen hvor han prøver å få begjært Baneheia-saken gjenopptatt overfor statsadvokaten.Sjødin har holdt flere foredrag om justispolitikken, tidligere og pågående saker for universitetsstudenter.Sjødin ble tildelt Siddisprisen for 2022.


== Referanser ==
Sør-Afrika under Paralympiske sommerleker 1976

Sør-Afrika deltok under Paralympiske sommerleker 1976 i Toronto i Canada.Før lekene i Toronto 1976 hadde Sør-Afrika vunnet 86 medaljer (33 gull, 30 sølv og 23 bronse) fra 3 paralympiske sommerleker siden 1964.


== Referanser ==
Pokémon Art Academy

Pokémon Art Academy (japansk: ポケモンアートアカデミー Pokemon Āto Akademī) er et tegnelæringsspill utviklet av Headstrong Games og utgitt til Nintendo 3DS av Nintendo. Det er en spinoff fra Art Academy-serien med figurer fra Pokémon-serien, og ble først utgitt i Japan i juni 2014, fulgt av utgivelser i Europa og Australia juli samme år, og i Nord-Amerika i oktober. Spillet ble utgitt både for butikksalg og som nedlastbart spill i Nintendo eShop, og er det første 3DS-spillet med innebygd Miiverse-støtte for deling av kunstverk.


== Eksterne lenker ==
Offisielt nettsted
Kaare Shetelig

Kaare Shetelig (født 6. mars 1907 i Oslo, død 29. november 1944) var en norsk høyesterettsadvokat.
Shetelig var involvert i illegalt arbeid i Aker under andre verdenskrig, og ble natt til 29. november 1944 arrestert og skutt ved Brekke i Maridalen som en del av operasjon Blumenpflücken. Det var NS-mannen Haakon Høst som utpekte Shetlig til offer, og statspolitimennene Torbjørn Dambo og Otto Steffen Olsen som stod for selve drapet.Kaare Shetelig var sønn av geologiprofessoren Jakob Schetelig.


== Referanser ==
Colombia under Paralympiske sommerleker 1976

Colombia deltok under Paralympiske sommerleker 1976 i Toronto i Canada.Dette var første gang Colombia deltok under de paralympiske sommerleker.


== Referanser ==
Axel Kjerulf

Axel Kjerulf (født 14. mars 1823 i Christiania, død 28. mai 1880 i samme by) var en norsk embetsmann.
Axel Kjerulf var sønn av embetsmannen Peder Kjerulf og Elisabeth Lassen. Han vokste opp i «Bakkehuset» ved Ullevålsveien. To av søsknene ble kunstnere (Halfdan Kjerulf og Hjalmar Kjerulf), én ble professor i geologi (Theodor Kjerulf), og søsteren (Ida Kjerulf) var Johan Sebastian Welhavens forlovede. Selv tok han examen artium i 1841 og ble cand. jur. i 1845. Året etter ble han ansatt som kopist i Finansdepartementet. Fra 1847 til 1852 var han fullmektig hos høyesterettsadvokat Bernhard Dunker.
I 1852 ble Kjerulf ansatt som kopist i Justisdepartementet, hvor han samme år ble byråsjef for første sivilkontor og i 1860 ekspedisjonssekretær. Fra 1858 til 1859 var han en periode konstituert amtmann i Kristians amt (dagens Oppland). I 1876 ble han utnevnt til justitiarius i Kristiania stiftsoverrett. Han beholdt denne stillingen til sin død.
Fra 1861 til 1876 var Kjerulf medredaktør av Departements-Tidende.


== Utmerkelser ==
Kjerulf ble i 1873 ridder av St. Olavs Orden.


== Litteratur ==
J. B. Halvorsen: Norsk Forfatter-Lexikon 1814–1880
Vittorio Klostermann

Vittorio Klostermann (født 29. desember 1901 i Jena, død 29. august 1977 i Müllheim) var en tysk forlegger.
Klostermann var sønn av bokhandleren Eckard Klostermann i Jena. I 1920 gikk han i bokhandlerlære hos Fromannsche Hofbuchhandlung i hjembyen; to år senere arbeidet han for Cohen-antikvariatet i Bonn, som han ledet fra 1924. Ved siden av studerte han økonomi, og avsluttet studiene ved et opphold i München fra 1926 til 1928. I 1930 grunnla han forlaget Verlag Vittorio Klostermann i Frankfurt am Main, som spesialiserte seg på blant annet filosofi, bibliografi, rettshistorie, romanistikk, arkeologi og kunsthistorie. Klostermann opparbeidet forlaget til et ansett vitenskapelig forlag, og utga blant annet bøker av Max Kommerell og Martin Heidegger. Han var en av grunnleggerne av den internasjonale bokmessen i Frankfurt.


== Referanser ==


== Eksterne lenker ==
(de) Michael Klostermann: «Klostermann, Vittorio.» I Neue Deutsche Biographie (NDB). Bind 12, Duncker & Humblot, Berlin 1980, ISBN 3-428-00193-1, s. 125 (digitalisering).
Paul Magnus Norum

Paul Magnus Norum (født 26. juli 1812 i Trondheim, død 28. mars 1884 på Velo i Jevnaker) var en norsk embetsmann og den første direktøren for Botsfengselet i Christiania.
Norum var sønn av kjøpmann Arent Norum og Karen Schjelderup. Han tok examen artium i 1832 og ble cand. jur. i 1839. Han ble deretter ansatt i Justisdepartementet, hvor han ble sjef for Kriminalkontoret i 1848. I denne stillingen skrev han innstillingen som lå til grunn for Botsfengselsloven av 12. juli 1848, og ble utnevnt til Botsfengselets første direktør med forpliktelse til å gjennomføre studiereiser for å studere fengselsvesenet i andre land. I 1858 fikk han i oppdrag å utføre undersøkelser av forholdene i norske fengsler, og i 1860 ble han utnevnt til sorenskriver i Hadeland og Land sorenskriveri. Denne stillingen beholdt han til sin død.


== Utmerkelser ==
Norum ble utnevnt til ridder av St. Olavs Orden i 1881.


== Litteratur ==
Den Kongelige norske Sankt Olavs orden 1847–1947. Oslo: Grøndahl, 1947
Tonje Hansen

Tonje Hansen Boork (født 6. oktober 1980) er en tidligere fotballspiller (i angrep) for Kolbotn og for landslaget.
Hansen startet i et lag som var samarbeid mellom Jevnaker Idrettsforening og Idrettslaget Holeværingen (stiftet 1895), og var på J18 landslag i 1998. Gikk så til Kolbotn Fotball og spilte fra 1999 til og med 2007-sesongen etter å ha blitt toppskårer for Kolbotn i Toppserien 2004 med 12 mål og for hele Toppserien 2006 med 19 mål. Tre seriegull og et cupgull ble det også.
Både hun og Stine Frantzen debuterte med å score for Norges kvinnelandslag i fotball, da de i mars 2004 vant 6–1 borte mot Belgia. Over tjue A-kamper ble det.
For Team Strømmen debuterte hun i Toppserien 2008 med seieren 4–1 mot Kattem Idrettslag i september 2008. Det ble sølv og hun fortsatte ut 2009.
Tilsammen har hun drøyt 120 mål i Toppserien.
Hun spilte fra 2014 for det nystartede Lunner/Harestua i 3. divisjon kvinner, og scoret fem mål da de vant 25–0 over Nordsinni i debutkampen. Hun spiller der fortsatt høsten 2016.


== Referanser ==


== Eksterne lenker ==
(en) Tonje Hansen – WorldFootball.net 
(en) Tonje Hansen – Soccerway 
(no) Tonje Hansen – Norges Fotballforbund 
(de) Tonje Hansen – Soccerdonna
Ankargränd

Ankargränd er et smug i Gamla Stan, Stockholm. Nord for smuget ligger Hippomenes-kvartalet og sør for smuget ligger Ajax-kvartalet.
Smuget er ca. 30 meter langt og går fra Prästgatan til Trångsund. Navnet kan føres tilbake til Marcus Andersson Anker som i huset med adresse Prästgatan 11, på hjørnet av Ankargränd, hadde sitt gårkök (et gårkök var et enklere sted som serverte mat) Ankaret. Eldste belegg på gatenavnet, «den så kallade ankargränden» er fra 1731.


== Se også ==
Gater og torg i Gamla stan


== Referanser ==


== Kilder ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 37. Libris 7269073. ISBN 91-38-90777-1


== Eksterne lenker ==
(en) Ankargränd – kategori av bilder, video eller lyd på Commons 
(sv) Stockholmskällan har multimedia som gjelder Ankargränd
Gustav Fröhlich

Gustav Fröhlich (født 21. mars 1902 i Hannover i Tyskland, død 22. desember 1987 i Lugano i Sveits) var en tysk skuespiller. 
Han begynte sin karriere på starten av 1920-tallet og spilte først og fremst biroller fram til sitt gjennombrudd som hovedrollen i Fritz Langs Metropolis i 1927. Han medvirket i over 100 filmer og forble populær i Tyskland fram til 1950-tallet.


== Filmer i utvalg ==
1927: Metropolis
1928: Heimkehr
1928: Syndens karusell
1929: Brennende hjerter
1929: Asfalt
1930: Den udødelige vagabond
1931: Skyldig, ikke skyldig
1931: Die heilige Flamme
1931: Gloria
1931: Liebeskommando
1932: Under falsk flagg
1932: Det forelskede Firma
1933: Hva kvinner drømmer
1933: Sonnenstrahl
1933: Rakoczi-marsjen
1934: Flyktningen fra Chicago
1935: To unge mennesker
1936: Madame vil ikke gifte seg
1938: Den lille og den store kjærlighet
1938: Frau Sixta
1938: I hemmelig tjeneste
1939: Renate og kvartetten
1939: Alarm på tollstasjonen
1940: Hennes privatsekretær
1940: Kvinnen bakom alt
1940: En pike i hver havn
1941: Hennes ukjente soldat
1942: Den store konge
1944: Den store pris
1948: Hypnose
1952: I livets forværelse


== Referanser ==


== Eksterne lenker ==
(en) Gustav Fröhlich – kategori av bilder, video eller lyd på Commons 
(en) Gustav Fröhlich på Internet Movie Database 
(sv) Gustav Fröhlich i Svensk Filmdatabas 
(da) Gustav Fröhlich på Scope 
(fr) Gustav Fröhlich på Allociné 
(en) Gustav Fröhlich på AllMovie 
(en) Gustav Fröhlich hos The Movie Database 
(en) Gustav Fröhlich på Discogs
Trångsund (Stockholm)

Trångsund er en gate i Gamla stan i Stockholm som går fra Storkyrkobrinken 1 til Stortorget 2-14 forbi Storkyrkan. Gaten fikk sitt navn allerede på 1500-tallet.
Fram til 1816 lå det en kirkegård rundt Storkyrkan, omgitt av en mur. Trångsund var da et meget smalt smug, og det var svært vanskelig å passere her.


== Bygninger langs gaten ==
Nr 1, Storkyrkan, de eldste delene fra 1100-tallet
Nr 2, Asplundska huset, bygningen er oppført på 1650-tallet
Nr 4, Robeckska huset, bygningen er oppført på 1600-tallet, kjeller fra middelalderet
Nr 5, Börshuset, bygningen er oppført 1778
Nr 6, Stuténska huset, bygningen er oppført på 1600-tallet
Nr 8, Frans Carrés hus, efter handelsmannen Frans Carré, som på 1750-tallet fikk restaurert huset fra middelalderen
Nr 10, Sundmanska huset, bygningen er oppført 1638
Nr 12, Knorringska huset, bygningen er oppført på 1600-tallet, ble i 1973 kjøpt av Gunnar Sträng
Nr 16 (Stortorget), Scharenbergska Stortorgshuset, bygningen er oppført på 1200-tallet, inneholdt i 300 år apoteket "Korpen"


== Se også ==
Aesculapius-kvartalet
Gater og torg i Gamla stan


== Referanser ==


== Eksterne lenker ==
(en) Trångsund, Stockholm – kategori av bilder, video eller lyd på Commons
Nattasylet (1936)

Nattasylet, (originaltittel: Les Bas-fonds) er en fransk spillefilm fra 1936 regissert av Jean Renoir. Filmen er en adaptasjon av Maksim Gorkijs teaterstykke av samme navn med handlingen overført fra 1800-tallets Russland til samtidige i Frankrike.
Den japanske regissøren Akira Kurosawa filmatiserte også stykket i 1957 med Toshiro Mifune i hovedrollen.


== Eksterne lenker ==
(en) Nattasylet på Internet Movie Database 
(sv) Nattasylet i Svensk Filmdatabas 
(fr) Nattasylet på Allociné 
(nl) Nattasylet på MovieMeter 
(en) Nattasylet på AllMovie 
(en) Nattasylet på Rotten Tomatoes
Synne Jensen

Synne Sofie Kinden Jensen (født 15. februar 1996) er en norsk fotballspiller som spiller for den spanske klubben Real Sociedad.


== Klubbkarriere ==
Jensen spilte for Gjelleråsen i ungdomsårene. Som 16-åring signerte hun for LSK Kvinner. Høsten 2012 gikk hun på utlån til Linderud-Grei. Etter begrenset med spilletid i LSK meldte hun i 2013 overgang til Kolbotn. Der ble hun klubbens toppskårer i 2014. Etter to år i Kolbotn ble hun hentet til VfL Wolfsburg, et av verdens beste fotballag på kvinnesiden. I Wolfsburg ble hun lagvenninne med blant annet Caroline Graham Hansen. Etter lite spilletid i den tyske storklubben gikk hun i 2016 på utlån til Stabæk i Toppserien. Før 2017-sesongen ble hun permanent Stabæk-spiller som en del av avtalen om at Marie Dølvik Markussen gikk motsatt vei fra Stabæk til VfL Wolfsburg. Etter to og et halvt år i Stabæk signerte hun i 2019 for Røa. Der ble hun klubbens toppskårer med 16 mål i Toppserien 2019. I januar 2020 signerte hun for Vålerenga, der var hun i sin første sesong delaktig i å sikre klubbens første seriemesterskap og første cupmesterskap. Etter to sesonger i Vålerenga ble det i januar 2022 kjent at Jensen igjen skulle prøve seg utenlands og hadde signert for spanske Real Sociedad.


== Landslagskarriere ==
Jensen har vært innom alle landslag fra J15 til A-landslaget. Debuten for A-landslaget fikk hun i november 2014 mot New Zealand.


== Referanser ==


== Eksterne lenker ==
(en) Synne Jensen – UEFA 
(en) Synne Jensen – WorldFootball.net 
(en) Synne Jensen – Soccerway 
(de) Synne Jensen – Tysklands fotballforbund 
(no) Synne Jensen – Norges Fotballforbund 
(de) Synne Jensen – Soccerdonna 
(en) Synne Jensen – FBref